# IES Jorge Juan

L'IES Jorge Juan és un institut d'educació secundària (ESO i batxillerat) de la ciutat d'Alacant que es localitza al Tossal de la ciutat. L'actual edifici construït el 1954 obra de Juan Vidal i Ramos i va ser, en la seua època una fita històrica per la societat alacantina. El centre compta amb uns 750 alumnes. Disposa en molt bon estat de conservació d'un antic laboratori de física i d'una valuosa biblioteca.

## Història

El Jorge Juan és la segona institució educativa més antiga de la província d'Alacant, darrere de la Universitat d'Oriola (precursora de la Universitat d'Alacant). Va ser creada el 25 d'octubre de 1845 quan es va celebrar el primer claustre de professors presidit pel primer director, el Sr. Francisco Lacueva, a la Casa de l'Assegurada (actual museu MACA) el primer edifici on es van instal·lar les instal·lacions del centre.
El 1893 la institució acadèmica es va traslladar al carrer Ramales (actual cèntric i comercial carrer Reis Catòlics), en aquest edifici s'educaren xiquets cèlebres com Francesc Figueras i Pacheco, Castelar, Òscar Esplà, Giner de los Ríos o Gabriel Miró. El 1907 s'admeteren les primeres dones alumnes. El pas del temps i la deixadesa del govern d'Alfons XIII van fer que el 1922 s'hagués de suspendre el curs acadèmic, ja que el caseró de Reis Catòlics estava en ruïna. En un xicotet període es van impartir les classes en un edifici del barri de Benalua d'Alacant, fins que el 1954 després de les obres s'inaugura l'actual edifici. A proposta del catedràtic Francisco Escolano, el centre passa a dur el nom de Jorge Juan el 1960.

## Referències

* 1 2 3 «Los Institutos de Enseñanza Secundaria: un legado por descubrir» (en castellà). CEE Participación Educativa. Ministerio de Educación, 01-03-2008. [Consulta: 10 gener 2011].
* ↑ «El material antiguo de física del I.E.S. Jorge Juan. Su recuperación y uso didáctico» (en castellà). Arxivat de l'original el 2016-03-04. [Consulta: 10 gener 2011].
* ↑ Obrint les caixes negres. col·lecció d'instruments científics de la Universitat de València. València: Universitat de València, 2002. ISBN 84-370-5489-3.
* ↑ «A plena luz. El Instituto Juan Gil-Albert muestra en la Casa Bardín una selección de dibujos y volúmenes de la Biblioteca del IES Jorge Juan de Alicante» (en castellà). Información, 31-03-2010 [Consulta: 10 gener 2011].
* ↑ «La singularidad dentro de la organización escolar. Patrimonio olvidado de los institutos históricos.» (en castellà). Avances en Supervisión Educativa. Núm 12., 01-05-2010. [Consulta: 10 gener 2011].
* ↑ «El IAC Juan Gil-Albert expone por primera vez una selección de dibujos y libros de los siglos XVIII y XIX de los fondos del IES Jorge Juan» (en castellà). Información. Diputació d'Alacant, 23-03-2010 [Consulta: 10 gener 2011].
* ↑ «Así nacieron los primeros institutos públicos» (en castellà), 17-07-2020. [Consulta: 8 setembre 2024].
* ↑ Bertomeu Sánchez, José Ramón; García Belmar, Antonio. Abriendo las cajas negras: colección de instrumentos científicos de la Universitat de Valencia (en castellà). Universitat de València, 2002, p.167. ISBN 8437054885.
* ↑ Acta del claustre del 29 de febrer de 1960.

## Enllaços externs

* Pàgina de l'Institut Arxivat 2010-08-29 a Wayback Machine.